**Spørgsmål til nuværende eller kommende kommunalpolitikere (bruges op til kommunalvalget 2017)**

Indhold

[Spørgsmålene kort 2](#_Toc493497702)

[Ledsagelse: Sikring af ledsagelse til borgere med handicap 3](#_Toc493497703)

[Førtidspension 1: Manglende førtidspension til borgere med udviklingshæmning 4](#_Toc493497704)

[Førtidspension 2: Borgere i opslidende og unødvendige ressource- el. jobafklaringsforløb 4](#_Toc493497705)

[Førtidspension og beskæftigelse: Førtidspension er adgangsbilletten til arbejdsmarkedet for udviklingshæmmede 5](#_Toc493497706)

[Dagtilbud: Flytning/hjemtagning af borgere til kommunens dagtilbud (beskæftigelses – eller aktivitetstilbud) 6](#_Toc493497707)

[Miljøskifte: Kommunen afholder borgerne fra en afvekslende og udfordrende hverdag 6](#_Toc493497708)

[Børnefamilier: For få korrekte afgørelser om hjælp til børnefamilier 7](#_Toc493497709)

[Kort præsentation af LEV 8](#_Toc493497710)

[Kort præsentation af udviklingshæmning 8](#_Toc493497711)

### Spørgsmålene kort

Ledsagelse:

* Hvordan vil du sikre, at tilkøbsmuligheden ikke undergraver retten til socialpædagogisk ledsagelse – også i årene fremover? Med andre ord: Vil du forhindre, at din kommune sparer endnu mere på muligheden for ledsagelse fra personalet i bostederne?

Førtidspension:

* Hvad vil du gøre for at sikre førtidspension til borgere med udviklingshæmning, der ikke kan blive selvforsørgende på arbejdsmarkedet?
* Hvad vil du gøre for at forhindre, at borgere med handicap/udviklingshæmning – med en meget lav og varig nedsat arbejdsevne – trækkes igennem formålsløse og opslidende ressource- eller jobafklaringsforløb inden de får tilkendt en førtidspension?
* Hvad vil du gøre for at understøtte, at flere borgere med udviklingshæmning modtager førtidspension og samtidig støttes til at finde et skånejob – evt. med KLAPs hjælp?

Dagtilbud (beskæftigelses- og aktivitetstilbud):

* Synes du, det er i orden, at borgere med udviklingshæmning flyttes fra deres dagtilbud alene pga. kortsigtede økonomiske hensyn?
* Hvad vil du/I gøre for at forhindre, at udviklingen fortsætter og endnu flere borgere udsættes for hjemtagninger/flytninger?

Miljøskifte:

* Kan du forstå, at mennesker med udviklingshæmning har behov for en indholdsrig og afvekslende dagligdag – dvs. en reel forskel på hjem/bosted og dagtilbud? Og hvad vil du gøre for at sikre denne forskel?

Børnefamilier:

* Hvad er din reaktion på den høje fejlprocent i sager for familier med handicappede børn, og vil du gøre noget for at styrke kvaliteten i sagsbehandlingen?

### Ledsagelse: Sikring af ledsagelse til borgere med handicap

Problemstilling:

Kommunen skal yde ledsagelse til borgere, som ikke kan færdes på egen hånd, for eksempel mennesker med udviklingshæmning. På denne måde kan disse borgere leve et almindeligt aktivt liv som alle andre. Det kan være at komme til frisøren, i biografen eller på ferie. D. 1/1 2018 kommer der nye regler, så borgeren kan tilkøbe ekstra ferieledsagelse af sit bosted. LEV er bekymret for, at kommunerne vil benytte tilkøbsmuligheden til at skære endnu mere på den ledsagelse, som borgerne har ret til.

Spørgsmål:

* Hvordan vil du sikre, at tilkøbsmuligheden ikke undergraver retten til socialpædagogisk ledsagelse – også i årene fremover? Med andre ord: Vil du forhindre, at din kommune sparer endnu mere på muligheden for ledsagelse fra personalet i bostederne?

### Førtidspension 1: Manglende førtidspension til borgere med udviklingshæmning

(Vælg evt. kun at stille et eller nogle af spørgsmålene om førtidspension)

Problemstilling:

Selv med den nye førtidspensionsreform fra 2013, skal kommunerne fortsat give førtidspension til borgere under 40 år, som ikke kan udvikle deres arbejdsevne og ikke kan opnå at blive selvforsørgende på arbejdsmarkedet. Det gælder for langt de flest udviklingshæmmede. Alligevel har kommunen skåret markant ned på førtidspensionerne til borgere med udviklingshæmning under 40 år. Fra [xx, før reformen] til [xx, efter reformen].

*Kilde til tal: find din kommunes førtidspensionstal på* [*Ankestyrelsens hjemmeside*](http://ast.dk/tal-og-undersogelser/tal-fra-ankestyrelsen) *eller spørg LEVs sekretariat.*

Spørgsmål:

* Hvad vil du gøre for at sikre førtidspension til borgere med udviklingshæmning, der ikke kan blive selvforsørgende på arbejdsmarkedet?

### Førtidspension 2: Borgere i opslidende og unødvendige ressource- el. jobafklaringsforløb

(Vælg evt. kun at stille et eller nogle af spørgsmålene om førtidspension)

Problemstilling:

Mange kommuner tror fejlagtigt, at de skal afprøve alle muligheder, før de kan vurdere, om en borger skal have førtidspension. Det har bl.a. ført til, at meget syge borgere har været i praktik i deres seng 20 min. om ugen! Men ifølge loven kan kommunen åbne en førtidspensionssag, uden at sende borgeren i jobafklaringsforløb el. andet, hvis borgerens lave og varigt nedsatte arbejdsevne allerede er dokumenteret (udtalelser fra speciallæge, mange år på specialskole mv.).

Spørgsmål:

* Hvad vil du gøre for at forhindre, at borgere med handicap/udviklingshæmning – med en meget lav og varig nedsat arbejdsevne – trækkes igennem formålsløse og opslidende ressource- eller jobafklaringsforløb inden de får tilkendt en førtidspension?

### Førtidspension og beskæftigelse: Førtidspension er adgangsbilletten til arbejdsmarkedet for udviklingshæmmede

(Vælg evt. kun at stille et eller nogle af spørgsmålene om førtidspension)

Problemstilling:

Førtidspension giver ro om forsørgelsesgrundlaget og tilværelsen, og det kan give mange borgere med udviklingshæmning overskud til at varetage et skånejob. LEV har f.eks. KLAP – et projekt hvor erfarne konsulenter hjælper udviklingshæmmede på førtidspension med at finde skånejob på arbejdsmarkedet. Et skånejob skaber livskvalitet og velvære for borgeren, virksomheden får løst vigtige opgaver og kommunen sparer penge.

Spørgsmål:

* Hvad vil du gøre for at understøtte, at flere borgere med udviklingshæmning modtager førtidspension og samtidig støttes til at finde et skånejob – evt. med KLAPs hjælp?

### Dagtilbud: Flytning/hjemtagning af borgere til kommunens dagtilbud (beskæftigelses – eller aktivitetstilbud)

Problemstilling:

Kommunen har flyttet/hjemtaget adskillige borgere til kommunens egne tilbud (nævn evt. et eller flere tilbud, som kommunen har hjemtaget til). Det er en meget stor og stressende omvæltning for sårbare borgere med udviklingshæmning at blive flyttet fra et tilbud, som de måske har været på i mange år.

Spørgsmål:

* Synes du, det er i orden, at borgere med udviklingshæmning flyttes fra deres dagtilbud alene pga. kortsigtede økonomiske hensyn?
* Hvad vil du/I gøre for at forhindre, at udviklingen fortsætter og endnu flere borgere udsættes for hjemtagninger/flytninger?

### Miljøskifte: Kommunen afholder borgerne fra en afvekslende og udfordrende hverdag

Problemstilling:

Kommunen placerer borgere med udviklingshæmning i store helhedstilbud, hvor der ikke er forskel på borgernes hjem og dagtilbud. Borgerne er hele dagen udsat for de samme brugere, samme pædagoger og samme pædagogiske metoder. Men borgere med udviklingshæmning har brug for et afvekslende og indholdsrigt liv, som alle andre borgere, der går i skole, på arbejde mv.

Spørgsmål:

* Kan du forstå, at mennesker med udviklingshæmning har behov for en indholdsrig og afvekslende dagligdag – dvs. en reel forskel på hjem/bosted og dagtilbud? Og hvad vil du gøre for at sikre denne forskel?

### Børnefamilier: For få korrekte afgørelser om hjælp til børnefamilier

Problemstilling:

Familier med handicappede børn har brug for, at kommunen lever op til sit ansvar i loven og støtter op om familierne og deres trivsel. Men ifølge socialministerens ”tørresnor” (Danmarkskort) har Ankestyrelsen omgjort XX procent af kommunens afgørelser på børnehandicapområdet i 2016. Enten fordi afgørelserne var forkerte, eller fordi der manglede mange oplysninger i sagerne. Ressourcesvage familier, som ikke klager, kan altså risikere at leve videre med afgørelser, som er forkerte.

*Find omgørelsesprocenten på børnehandicapområdet for din kommune på:* [*Socialministerens tørresnor*](http://socialministeriet.dk/nyheder/nyhedsarkiv/2017/jun/danmarkskort-over-fejl-i-klagesager-paa-socialomraadet/) *(Danmarkskort med de grønne farver).*

Spørgsmål:

* Hvad er din reaktion på den høje fejlprocent i sager for familier med handicappede børn, og vil du gøre noget for at styrke kvaliteten i sagsbehandlingen?

### Kort præsentation af LEV

Jeg kommer fra LEV – landsdækkende organisation af primært pårørende, der taler udviklingshæmmedes sag.

### Kort præsentation af udviklingshæmning

Udviklingshæmning (inspireret fra LEVs hjemmeside):

* Lige så forskellige som alle andre
* Også når det gælder omfang og karakter af handicap. Nogle har brug for støtte til det meste hele deres liv – andre kan mere på egen hånd.
* Ens personlige udvikling går langsommere
* På nogle områder når man ikke så langt i sin udvikling, som andre.
* Men man udvikler sig på følgende vigtige områder: Motorik (dvs. bevægelse), interesse for og samspil med andre, sprog og leg.